b'\n_START_ARTICLE_\nOrkanen Sandy\n_START_PARAGRAPH_\nOrkanen Sandy var en orkan som raste over Jamaica, Cuba, Bahamas, Haiti, Den dominikanske republikk og det s\xc3\xb8r\xc3\xb8stre USA, og som traff \xc3\xb8stkysten av USA igjen den 29. oktober 2012, da med betydelig st\xc3\xb8rre kraft enn tidligere i sitt forl\xc3\xb8p. Orkanen ble ogs\xc3\xa5 en periode kalt \xc2\xabFrankenstorm\xc2\xbb fordi man antok at den ville treffe nord\xc3\xb8stlige USAs storbyer p\xc3\xa5 halloween._NEWLINE_Sandy var en kategori 2-orkan.\n_START_SECTION_\nOrkanens bevegelser og skadeomfang\n_START_PARAGRAPH_\nSandy startet i Det karibiske hav, hvor den b\xc3\xa5de var en kategori 1- og kategori 2-orkan.\n_START_SECTION_\nJamaica\n_START_PARAGRAPH_\nOnsdag 24. oktober traff Sandy Jamaica.\n_START_SECTION_\nCuba\n_START_PARAGRAPH_\nDa stormen traff Cuba torsdag 25. oktober, var den oppgradert til en kategori 2-orkan. Elleve personer er bekreftet omkommet i Santiago-distriktet. S\xc3\xa5 mye som 5 000 boliger ble totalskadd og 30 000 andre boliger mistet taket.\n_START_SECTION_\nBahamas\n_START_PARAGRAPH_\nEn person er bekreftet omkommet da stormen traff Bahamas 25. oktober.\n_START_SECTION_\nHaiti\n_START_PARAGRAPH_\nForel\xc3\xb8pig er 44 personer bekreftet omkommet p\xc3\xa5 Haiti, hvor 370000 fortsatt levde i provisoriske hjem etter det store jordskjelvet i 2010.\n_START_SECTION_\nDen dominikanske republikk\n_START_PARAGRAPH_\nMyndighetene i Den dominikanske republikk evakuerte over 18000 personer etter at stormen hadde \xc3\xb8delagt flere broer og isolert 130 boligomr\xc3\xa5der.\n_START_SECTION_\nPuerto Rico\n_START_PARAGRAPH_\nOversv\xc3\xb8mmelser gjorde at over 100 familier m\xc3\xa5tte evakueres i Puerto Rico.\n_START_SECTION_\nUSA\n_START_PARAGRAPH_\nSandy traff New York og New Jersey den 29. oktober. Den krevde 13 menneskeliv og oversv\xc3\xb8mte store deler av landomr\xc3\xa5dene. Vannmassene var et resultat av stormfloen samtidig med kraftig regn._NEWLINE_Uv\xc3\xa6ret f\xc3\xb8rte til at 6,5 millioner mennesker i 13 stater mistet str\xc3\xb8mmen, b\xc3\xa5de fordi str\xc3\xb8mmaster ble revet ned, og fordi enkelte str\xc3\xb8mselskaper stengte str\xc3\xb8mmen som et sikkerhetstiltak. Regnet kunne ikke hindre at en rekke branner ble for\xc3\xa5rsaket av tr\xc3\xa6r som bl\xc3\xa5ste over kraftledninger eller av trafostasjoner som eksploderte da de ble oversv\xc3\xb8mmet. Breezy Point i Queens ble rammet av en brann som ble spredt av den voldsomme vinden, og som \xc3\xb8dela 111 bygninger og skadet ytterligere 20; brannfolkene ble sinket av oversv\xc3\xb8mmede gater._NEWLINE_B\xc3\xb8rsen i New York holdt stengt b\xc3\xa5de 29. og 30. oktober som f\xc3\xb8lge av oversv\xc3\xb8mmelser. Hele Wall Street ble rammet av orkanen._NEWLINE_I Vest-Virginia falt det 0,5 meter sn\xc3\xb8 som f\xc3\xb8lge av stormen.\n_START_SECTION_\nCanada\n_START_PARAGRAPH_\nOrkanen beveget seg nordover mot Canada traff delstaten Ontario p\xc3\xa5 morgenen den 30. oktober. En person omkom, og flere flyavganger ble kansellert.'